पाएं अपने शहर की ताज़ा ख़बरें और फ्री ई-पेपरडाउनलोड करें
पंचशील नगर में पति से हुई बहस के बाद पत्नी ने घर की बाउंड्रीवाॅल से कूदकर जान दे दी। नशे में होने के कारण पति ने बिस्तर पर ही उल्टी कर दी थी। इससे नाराज होकर महिला ने करीब 6 फीट की बाउंड्रीवाॅल से छलांग लगा दी। बेटी ने शोर मचाया तो पड़ोसियों ने उसे अस्पताल पहुंचाया, जहां से प्रारंभिक इलाज के बाद डॉक्टरों ने उन्हें घर भेज दिया। सुबह फिर तबीयत बिगड़ने पर अस्पताल ले गए, लेकिन तब तक महिला की मौत हो चुकी थी।
टीटी नगर पुलिस ने के मुताबिक पंचशील नगर निवासी सुनील गुप्ता पेशे से टेलर हैं। वह यहां अपनी 36 वर्षीय पत्नी किरण गुप्ता और बेटी के साथ रहता है। टीआई शैलेंद्र शर्मा ने बताया कि रविवार देर रात सुनील ने नशे में होने के कारण बिस्तर पर ही उल्टी कर दी थी। इस पर किरण और सुनील के बीच बहस होने लगी। बात इतनी बढ़ गई कि किरण ने रात करीब डेढ़ बजे बाउंड्रीवाॅल से छलांग लगा दी।
बेटी के शोर मचाने पर पड़ोसियों ने घायल किरण को जेपी अस्पताल पहुंचाया। डॉक्टरों ने प्रारंभिक इलाज करने के बाद उन्हें छुट्टी दे दी। सोमवार सुबह करीब 6 बजे किरण की दोबारा तबीयत बिगड़ी तो उन्हें दोबारा अस्पताल ले जाया गया, लेकिन इस बार उन्होंने दम तोड़ दिया। पड़ोसियों ने इसकी सूचना किरण के परिजनों को दी और उनके भोपाल आने का इंतजार किया। सोमवार शाम करीब 6 बजे परिजन टीटी नगर थाने पहुंचे और किरण की मौत की सूचना दी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn